Source: https://www.zakonypreludi.sk/zz/1968-64
Timestamp: 2020-01-25 13:00:57+00:00
Document Index: 6303248

Matched Legal Cases: ['§ 2', '§ 9', '§ 27', '§ 2', '§ 3', '§ 29']

64/1968 Zb. Vládne nariadenie o dodatkovom odvode zo stavebnej činnosti | Aktuálne znenie
64/1968 Zb.
Nariadenie vlády č. 64/1968 Zb.Vládne nariadenie o dodatkovom odvode zo stavebnej činnosti
Čiastka 22/1968
Platnosť od 18.06.1968 do31.12.1968
Účinnosť od 18.06.1968 do31.12.1968
§ 2 - Základom pre určenie dodatkového odvodu je účtovne vykázaný čistý zisk
Aktuálne znenie 18.06.1968 - 31.12.1968
zo 6. júna 1968
o dodatkovom odvode zo stavebnej činnosti
Vláda Československej socialistickej republiky nariaďuje podľa § 9 zákona č. 83/1966 Zb. o štvrtom päťročnom pláne rozvoja národného hospodárstva Československej socialistickej republiky:
Dodatkový odvod stavebných podnikov podľa § 27 ods. 1 písm. g) vládneho nariadenia č. 100/1966 Zb. o plánovitom riadení národného hospodárstva v znení vládneho nariadenia č. 16/1968 Zb. vykonávajú stavebné podniky v pôsobnosti ministerstiev stavebníctva, baníctva, dopravy a národnej obrany, podniky výrobnej hospodárskej jednotky poľnohospodárskych stavieb v pôsobnosti Ministerstva poľnohospodárstva a výživy, podniky miestneho stavebníctva a národné podniky Cesty.
Základom pre určenie dodatkového odvodu je účtovne vykázaný čistý zisk
1. po odpočítaní:
a) odvodov do štátneho rozpočtu a rozpočtov národných výborov (s výnimkou odvodov zo základných prostriedkov a odvodov zo zásob),
b) dodatkových odvodov zo znovurozdelenia finančných prostriedkov medzi výrobnými hospodárskymi jednotkami a vnútri výrobných hospodárskych jednotiek a pri podnikoch riadených národnými výbormi dodatkových odvodov do rozpočtov národných výborov dlhodobe ustanovených v roku 1967,
c) sumy hrubého dôchodku použité na vytvorenie určenej minimálnej výšky rezervného fondu podniku*) a sumy, ktoré podnik viaže podľa dohody so Štátnou bankou československou v rezervnom fonde, za predpokladu, že tieto sumy budú viazané do konca roku 1968,
d) povinného prídelu do fondu kultúrnych a sociálnych potrieb,
e) odvodov do odborového fondu technického rozvoja, fondu škôd a náhrad a fondu geologických a prieskumných prác, v odvetví baníctva aj odvody do sociálneho fondu,
f) podielov na hospodárskych výsledkoch do výšky dohodnutého regulatívu na mzdy, pokiaľ podnik bol oprávnený tieto podiely vyplatiť, a
2. po pripočítaní
dotácií zo znovurozdelenia finančných prostriedkov medzi výrobnými hospodárskymi jednotkami a vnútri výrobných hospodárskych jednotiek.
Podniky vykonávajú dodatkový odvod vo výške 65 % zo základu podľa § 2.
Dodatkový odvod vykonávajú podniky na osobitný účet štátneho (ústredného) rozpočtu v Štátnej banke československej, a to mesačne vo výške vypočítanej podľa § 3 od začiatku roka do konca predchádzajúceho mesiaca po odpočítaní odvodov za predchádzajúce mesiace. Inak platia ustanovenia § 29 ods. 2 a 3 vládneho nariadenia č. 100/1966 Zb.
Ministerstvo financií môže povoliť zľavu z dodatkového odvodu.
Dodatkový odvod podľa tohto nariadenia vykonávajú podniky iba za rok 1968.
Toto nariadenie nadobúda účinnosť dňom vyhlásenia; prvý odvod podniky vykonajú za január až máj 1968.
*) T. j. sumy vo výške rozdielu medzi minimálnou výškou rezervného fondu predpísanou na rok 1968 a skutočnou výškou tohto fondu k 1. januáru 1968.